kardosdrur/scandi-wiki huggingface dataset:
Isabella

Isabella er et italiensk pigenavn som nyder stor popularitet i de vestlige lande, heriblandt  i USA, Canada og Danmark.  

Der findes to teorier om navnet Isabellas afstamning og betydning. Den ene er, at Isabella er en variant af navnet Elisabeth som er den latinske variant af det hebræiske navn Elisheva som betyder: Min Gud er min ed. Den anden er, at Isabella er den italienske variant af det spanske navn Isabel og det franske navn Isabelle som begge er varianter af det bibelske navn Jezebel. Altså stammer navnet Isabella enten fra Elisheva eller Jezebel som begge er bibelske og hebræiske navne. 

I 2023 var der ifølge Danmarks Statistik 9861 personer med navnet Isabella i Danmark.  

I engelsksprogede sammenhænge bliver navnene ofte brugt i flæng med Elisabeth, men den moderne engelske version er Isobel.

Kendte personer med navnet

Kongelige 
 Isabella af Hainaut, dronning af Frankrig.
 Isabella 1. af Kastilien og Aragonien, (Isabella den Katolske), dronning i Spanien.
 Isabella 2. af Spanien
 Isabella af Habsburg (Isabella af Burgund), dronning af Danmark.
 Prinsesse Isabella, dansk prinsesse.

Andre 
 Isabelle Adjani, fransk skuespiller.
 Isabel Allende, chilensk forfatter.
 Isabelle Huppert, fransk skuespiller.
 Isabell Kristensen, dansk designer.
 Isabella Miehe-Renard, dansk journalist og tv-vært.
 Isabella Rossellini, italiensk skuespiller.
 Isabella Smith (død 2022), dansk forfatter, skribent og tv-vært.

Navnet anvendt i fiktion 
 Isabel Linton er en figur i Emily Brontës Stormfulde højder.
 Isabella Swan – fiktiv person

Andre anvendelser 
 Isabella, en bleg, grå-gul farve.
 Isabella Fortelte, producent af fortelte
 Isabellas, dansk magasin
 Isabella A/S – dansk producent af telte

Noter 

Pigenavne
Hellevad

Hellevad har flere betydninger:

 Hellevad (Brønderslev Kommune) – en bebyggelse og et ejerlav i Hellevad Sogn, Brønderslev Kommune
 Hellevad (Sværdborg Sogn) – en bebyggelse i Sværdborg Sogn, Vordingborg Kommune
 Hellevad (Aabenraa Kommune) – en by og et ejerlav i Hellevad Sogn, Aabenraa Kommune
 Hellevad – betegnelsen på hønsetypen Hellevad.

Se også
 Helved – en lille landsby på Als i Sønderborg Kommune.
Oluf Kinch Petersen

Frederik Oluf Nikolaj "Pyro" Kinch Petersen (16 juli 1888, Vejleby, Rødby – 20 november 1964, København) var en dansk atlet og fodboldspiller.

Kinch Petersen spillede 56 fodboldskampe som højre back for B.93. Han vandt både det danske mesterskab og landspokalfinalen 1916. Han var også med, da B.93 i 1911 vandt den ny indstiftede KBU-pokalturnering

Kinch Petersen begyndte med atletik i Københavns IF 1911 og satte i perioden 1912-1920 13 danske rekorder; syv i kuglestød, tre i kuglestød h+v og tre i spydkast h+v. Han var også en dygtig tikæmper. Han vandt ti danske mesterskaber individuelt og tre i stafet. Han deltog i OL 1920 i Antwerpen hvor han blev nummer 11 i kuglestød og nummer 19 i spydkast. 

En af datidens store trænerkapaciteter, den svenske kastetræner Anders Wilhelm Kreigman var Kinch Petersens træner 1917-1919. 

Derudover var Kinch Petersen også en god tennisspiller.

Danske mesterskaber i atletik 
  1920 Kuglestød h+v 
  1919 Kuglestød h+v 
  1917 Kuglestød h+v 
  1917 Femkamp 
  1917 Tikamp
  1916 400 meter
  1916 Spydkast h+v
  1916 Tikamp
  1915 Kuglestød h+v 
  1915 Tikamp
  1914 Kuglestød h+v 
  1913 Kuglestød h+v
  1912 Kuglestød h+v 
  1912 100 meter 
  1912 Spydkast h+v
  1911 400 meter 
  1916 4 x 100 meter (Vandt tre DM årstal ukendt for to af disse)
  ???? 4 x 100 meter
  ???? 4 x 100 meter

Personlige rekorder 
 Kuglestød: 13.285 (1920)
 Spydkast: 47.51 (1919)

Kilder 
 DAF i tal – Oluf Petersen  / Olaf Petersen Fejlagtigt opdelt på to personer 
 Oluf Petersen Biography and Statistics – Olympics at Sports-Reference.com 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Danske OL-deltagere i atletik
Atleter fra Københavns IF
Fodboldspillere fra B.93
Personer fra Lolland
Kuglestødere fra Danmark
Spydkastere fra Danmark
Boserup Skov

Boserup Skov er en skov beliggende 3-4 km. fra Roskilde. Skoven, der er fredet, ligger ud til Kattinge Vig. Skoven er en del af Nationalpark Skjoldungernes Land.

Skoven er på 224 hektar og har en afmærket rute til vandring på ca. 5 km. Der er også et mountainbikespor og et pump track. Størstedelen af skoven er bevokset med løvtræer. Naturpakken 2016 medførte  i 2018 at der Boserup Skov blev udpeget 111 hektar urørt løvskov og 84 ha anden biodiversitetsskov.

Boserup Skov er én af landets 20 mest besøgte skove og forvaltes af Naturstyrelsen Vestsjælland.

Midt i Boserup Skov ligger Boserupgård Naturcenter, som er et naturcenter drevet af Roskilde Kommune. Udover offentlige arrangementer, skoletjeneste og andre formidlingsopgaver, rummer naturcentret også et traktørsted og en skovhjælper-ordning.

Midgårdsormen
Midgårdsormen er  en   300 meter  lang ”balancesti” lavet af træstammer og andre naturmaterialer. Den er  kun hævet lidt over jorden, og består af træstammer, træstubbe og sten.  Den snor sig igennem skoven fra Kattinge Vig p-pladsen og ned til vigen. Små og store kan hele vejen ned til vandet, lege 'jorden er giftig' og der er udfordringer for alle.

Kilder og henvisninger

 Boserupgård Naturcenter.

Statsskove i Danmark
Fredede arealer i Danmark
Roskilde
Oluf Petersen

Oluf Petersen er navnet på flere personer:

 Oluf Kinch Petersen (1888-1964) – dansk atlet og fodboldspiller
 Oluf Petersen (jurist) (1889-1961) – dansk højesteretssagfører
Ole Rømer-Skolen

Ole Rømer Skolen er en folkeskole, som ligger i Høje Taastrup.
Skolen har siden 2011 haft en naturfaglig profil
Der går ca. 400 elever og er ca. 35 lærere på skolen. I 2018 skiftede skolen navn fra Gadehaveskolen.

Eksterne henvisninger 
 Ole Rømer-Skolens hjemmeside 

Folkeskoler i Høje-Taastrup Kommune
Høje-Taastrup
Nepotisme

Nepotisme (af latin: nepos, nevø) er en form for korruption, hvor man begunstiger ens familie eller venner f.eks. ved udnævnelse til tillidsposter eller ved indgåelse af kontrakter.

Et eksempel i 1900-tallet var Saddam Husseins tildeling af ministerposter til familiemedlemmer.

Oprindelse 
Oprindeligt anvendtes begrebet om pavers begunstigelse af nevøer eller andre slægtninge ved uddeling af gejstlige embeder, og i 1500-tallet var nepotisme vidt udbredt i italienske adels- og fyrsteslægter som Barberini, Borgia og Farnese. Paven forbød nepotisme i 1692.

Udtrykket opstod i middelalderen, hvor paver og biskopper, der skulle leve i cølibat og derfor ikke kunne have officielle børn, gjorde det til praksis at udnævne deres "nevøer" til ledende poster i kirken.

Flere paver udnævnte således deres nevøer til kardinaler. Bl.a. udnævnte Callixtus 3. to af sine nevøer fra Borgia-familien; den ene af dem blev senere pave Alexander 6.

Andre betegnelser 
Den såkaldte Rip-Rap-og-Rup-effekt består i, at man favoriserer dem, der ligner én selv (i køn og baggrund). Udtrykket bruges ofte til at beskrive især mandlige lederes tendens til at foretrække mandlige ansøgere.

Noter 

Romerskkatolske kirke
Samfundsvidenskab
Livsstil
Korruption
Pat Benatar

Pat Benatar (født Patricia Mae Andrzejewski 10. januar 1953) er en 4-dobbelt Grammy Award-vindende amerikansk sangerinde, som er bedst kendt for sangene Love is a battlefield, Heartbreaker og Hit me with your best shot. Benatar har ifølge RIAA kredit for mere end 12,5 millioner plader, hvilket bl.a. inkluderer fem RIAA-certificerede platin album. Pat Benatar har været aktiv siden 1978.

Eksterne henvisninger 

Sangere fra USA
Polsk-amerikanere
Hans Julius Rützebeck

Hans Emil Julius Rützebeck (26 maj 1893 Østerbro, København – 4 januar 1970 Helsingborg, Sverige) var en dansk landsholds målmand i fodbold.

Rützebeck var ungdomsspiller i HIK, Olympia og B.93.
Han var med på det B.93-hold som vandt danmarksmesterskabet 1916 efter en 3-2 sejer over KB. Han spillede 66 kampe for klubben i perioden 1911-1917. På grund af arbejdet opholdt han sig ofte i Motala i Sverige, så hans træningsmuligheder var begrænsede. Han tog så til København, når han skulle spille for B.93. Dengang blev alle kampe spillet om søndagen.

Rützebeck spillede kun en landskamp, det var en venskabskamp mod Sverige i 6. juni 1915 i idrætsparken som Sverige vandt med 2-0. Han var kommet med på afbud fra Sophus Hansen (Frem) som også der var årsag til at Rützebeck kun fik denne ene landskamp.

Rützebeck var søn af maskininspektør Jørgen Christian Rutzebeck. Hans forældre havde tyske rødder og var fødte Riga-området.

Eksterne henvisninger 
 B93s spillerprofiler

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Personer fra Østerbro
Killacycle

KillaCycle er en elektrisk motorcykel designet til drag racing. KillaCycle blev bygget af et mindre team ejet og drevet af Bill Dubé. KillaCycle er den hurtigste elektriske motorcykel i verden (oktober 2008).

KillaCycle fik i 2007 en del omtale pga. en video hvor KillaCycle opfinderen forulykker ved at køre ind i en minivan da han ville udføre en burn-out. Videoen blev meget udbredt på internettet.

Tekniske specifikationer

2008 
 Masse: 296 kg (653 pund)
 Batteripakke: 9,1 kWh Lithium-jern-fosfat-akkumulator pakke, lavet af 1210 A123Systems M1 celler. Spænding 374 Volt. 91 kg.
 Motorer: 2 Model L-91 DC-motorer, der kan forbindes serielt og parallelt.

Ydelse:
 Effekt: 370 kW (>500 horsepower)
 0-97km/t (0-60 mph): < 1 sekund
 Nedra: 0,4 km (1/4 amerikansk metrisk mil): 7,89 sekunder @ 270 km/t
 Killacycle bruger 0,59 kWh, eller ca. 0,35 kr (7 cents) for at køre 400 meter.
 Acceleration: 2,89 G Den kan derfor i princippet køre lodret op ad en væg, hvis vejgrebet var til det.

2007 
 Masse: 281 kg (619 pund)
 Batteripakke: 7,5 kWh Lithium-jern-fosfat-akkumulator pakke, lavet af 990 A123Systems M1 celler
 Motorer: 2 Model L-91 DC-motorer, der kan forbindes serielt og parallelt.

Ydelse:
 Effekt: 260 kW (350 horsepower)
 0-97km/t (0-60 mph): 0,97 sekunder
 Nedra: 0,4 km (1/4 amerikansk metrisk mil): 9,156 sekunder @ 270 km/t (168 mph)
 Pomona: Auto club Raceway Ahdra (All Harley Drag Racing Association): 0,4 km (1/4 mil): 7,824 sekunder @ 270 km/t
 Killacycle bruger 0,59 kWh, eller ca. 0,35 kr (7 cents) for at køre 400 meter.

Referencer

Eksterne henvisninger 
 Killacycle Official Website
 A123 Racing
 Electrifying Times News Article
 EVWorld News Article 
 http://www.projectblackswan.com  Teracycle Electric Dragbike

Elkøretøjer
HMS Valiant (1863)

Panserskibet HMS Valiant og søsterskibet Hector var større og hurtigere udgaver af den foregående Defence-klasse. Selv om de således var kraftigere skibe, var de stadig en slags anden-klasses panserskibe og dermed beregnet til nærforsvar af de britiske øer. Som de første britiske panserskibe havde de pansring langs hele skroget – efter fransk model. Navnet Valiant betyder "modig" eller "beslutsom". Skibet var det fjerde af seks i Royal Navy med dette navn.

Tjeneste 
Bygningen af Valiant blev en hel del forsinket, fordi værftet Westwood & Baillie gik konkurs, så skibet måtte færdigbygges på Thames Ironworks. Da søsterskibet Hector var gjort klar til omarmering med kraftigere kanoner, ønskede Royal Navy det samme artilleri i Valiant, inden det blev afleveret. Fra 1868 til 1885 lå skibet som vagtskib ved Sydirland, kun afbrudt af eftersyn samt deltagelse i den eskadre, der blev udrustet i Sydengland i sommeren 1878, da der var frygt for krig mod Rusland. Fra 1885 var Valiant blot til rådighed, og udrustningen blev efterhånden fjernet. I 1898 blev det en stationær del af fyrbøderskolen Indus. I 1915 blev skibet lagerrum for spærreballoner, og navnet blev ændret til Valiant III. I 1926 blev det ombygget til flydende olielager og flyttet til Hamoaze. Skibet blev solgt i 1955 og ophugget i 1957. Den manglende tjeneste i den aktive flåde skyldes blandt andet, at skibet med sit korte, brede skrog og lave tyngdepunkt var en dårlig sejler, hvilket stadig var betydningsfuldt på den tid.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
Christopher Zytphen-Adeler

Gerhard Christopher baron Zytphen-Adeler (31. august 1851 på Dragsholm – 8. juli 1915) var en dansk adelsmand og arkivar i Udenrigsministeriet, bror til Frederik og Otto Zytphen-Adeler.

Karriere 
Han var søn af kammerherre, lensbaron G.F.O. Zytphen-Adeler og hustru Bertha Frederikke Henrietta født Løvenskiold ("Fritze"). Han blev student fra Schneekloths Skole 1871, blev cand.jur. 1878. Han blev ansat i Udenrigsministeriet samme år og blev forfremmet til fuldmægtig 1889 og arkivar 1894-1909.

Zytphen-Adeler lagde en stor indsats i foreningsarbejde. Han var formand for Dansk genealogisk Institut, i bestyrelsen for Kjædeordenen og for Københavns Bespisningsanstalt for Trængende, adm. direktør for Admiral J.B. Winterfeldts Stiftelse (Trøstens Bolig), næstformand i Hygæa, kasserer og adm. direktør i Klubben, medlem af bestyrelserne for Schneeklothianer-Samfundets Understøttelsesfond, Foreningen til Gamle Bygningers Bevaring, Foreningen til Dyrenes Beskyttelse, Det kgl. danske Haveselskab, Døtreskolen til Frederik VI's Minde. Han var tillige formand for bestyrelsen for Dansk Adelsforbund, der blev oprettet 1908, og for Urnelegatet og medlem af bestyrelsen for Adels-Aarbogs-Foreningen.

Dekorationer 
Han var Ridder af Dannebrog og Dannebrogsmand. Han var desuden dekoreret med de udenlandske ordener Badenske Zähringer Løve Orden, Franske Æreslegion, Italienske Krone Orden, Japanske Hellige Skats Orden, Japanske Opgående Sols Orden, Norske Sankt Olavs Orden, Nederlandske Løves Orden, Portugisiske Kristusorden, Preussiske Krone Orden, Portugisiske Undfangelsesorden af Vila Viçosa, Russiske Skt. Anna Orden, Siamesiske Krone Orden, Nordstjerneordenen, Spanske Carl III's Orden, Vasaordenen, Tyrkiske Medjidieh Orden, Tyrkiske Osmannieh Orden.

Han var ugift.

Publikationer 
 Den danske Adel i Nutiden, privattryk.
 Georg Frederik Otto Lehnsbaron Zytpen-Adeler – 1810: 10.Mai :1910, København: Schultz 1910.

Kilder 
 Kraks Blå Bog 1910

Foreningsformænd fra Danmark
Jurister fra Danmark
Riddere af Dannebrog
Christopher
Baroner fra Danmark
Riddere af 1. klasse af Nordstjerneordenen
Riddere af Vasaordenen
Arkivarer fra Danmark
Riddere af Sankt Olavs Orden
Riddere af Æreslegionen
Genealoger fra Danmark
Personer i Kraks Blå Bog (afdøde)
Biografiforfattere fra Danmark
Dansksprogede forfattere fra Danmark
VAT Copenhagen

VAT Copenhagen (i daglig tale VAT, tidligere Vestegnens Aqua Team)  er en dansk svømmeforening på den københavnske vestegn. Foreningen blev dannet i 1989 som en eliteoverbygning, et såkaldt startfællesskab, på svømmeklubberne VI39 (Vallensbæk), AIF (Albertslund) og TIK (Taastrup). Dengang hed startfælleskabet VAT89. Navnet var dannet af klubbernes begyndelsesbogstaver og årstallet for dannelsen. I 2004 trådte yderligere to svømmeklubber ind i startfælleskabet: Glostrup Svømme Klub og Vest Brøndby. Sidstnævnte trådte dog ud igen året efter, da startfælleskabet blev til en selvstændig forening 1. august 2005, og samtidig skiftede navn til "Vestegnens Aqua Team". I 2012 indtrådte klubben MK31, og navnet blev ændret til "VAT Copenhagen".

Elitesvømmere fra VAT
Jakob Andkjær
Annette Poulsen
Magnus Jákupsson
Daniel Skaaning
Mads Glæsner (Er i udlandet)

Noter

Eksterne henvisninger
VATs hjemmeside

Svømmeklubber i Danmark
Vallensbæk
Sport i Albertslund
Taastrup
Vilnius universitet

Vilnius universitet (, tidligere kendt som Vilnius statsuniversitet og Stefan Báthory universitet og før det Almae Academia et Universitas Vilnensis Societatis Jesu), er med sin grundlæggelse i 1579 et af de ældste universiteter i Nordeuropa og med sine næsten 24.000 studerende det største universitet i Litauen.

Eksterne links 
 Vilnius universitet hjemmeside

Universitet
Universiteter i Litauen
Etableret i 1579
Universitet
Startfællesskab

Et startfællesskab er en konstruktion indenfor svømmeverdenen, som giver svømmere fra forskellige svømmeklubber lov til at stille op sammen til svømmestævner hvis de også træner sammen til daglig. Typisk har to eller flere svømmeklubber et samarbejde om elitesvømningen som udgør startfællesskabet. Fordelene ved at have et startfællesskab er bl.a. at klubberne i fællesskab afholder udgifter til f.eks. trænere og halleje, eliteafdelingen får et større rekrutteringsgrundlag og muligheden for flere og bedre svømmere øger sandsynligheden for sportslig succes ved f.eks. holdkonkurrencer.

Konstruktionen omkring startfællesskaber opstod i 1980'erne. Ansøgning om tilladelse til at danne et startfællesskab sker til Dansk Svømmeunion.

Startfællesskaber pr. 1. januar 2009
EliteSvømning Esbjerg
Startfællesskabet A6
Swim Team Hovedstaden
Vestegnens Aqua Team
GTI Swim
Swim Team Odense 95
Sigma Nordsjælland
Swimteam Aarhus

Eksterne henvisninger
Dansk Svømmeunions hjemmeside

Svømmesportsorganisationer
Georg Frederik de Falsen Zytphen-Adeler

Georg Frederik (Fritz) lensbaron de Falsen Zytphen-Adeler (31. januar 1870 i Dønnerup syd for Jyderup – 9. januar 1932 i København) var en dansk lensbaron til Baroniet Adelersborg (opløst 1921) og hofjægermester.

Han var søn af Frederik Herman Christian de Falsen Zytphen-Adeler og hustru Malvina født de Falsen. Han blev student fra Århus 1890, cand.polit. 1894 og var gesandskabsattaché 1905-08.

Gift med Petra Zytphen-Adeler (født Steensen-Leth 6. september 1873), datter af kammerherre Carl Steensen-Leth.

Han var Ridder af Dannebrog og af den Belgiske Leopolds Orden.

Kilder 
 Kraks Blå Bog 1910

Georg Frederik de Falsen
Godsejere fra Danmark
Riddere af Dannebrog
Lensbaroner fra Danmark
Personer i Kraks Blå Bog (afdøde)
Diplomater fra Danmark
Danskere i 1800-tallet
Danskere i 1900-tallet
Dynasty Warriors

er en serie af japanske computerspil udviklet af Omega Force og udgivet af Koei, og er også navnet på det første spil i serien.

Seriens første udspil udkom i 1997, og pr. januar 2009 udgives der stadig Dynasty Warriors-spil. Historien foregår i De tre rigers tid i oldtidens Kina, og er stærkt inspireret af den kinesiske roman Beretningen om de tre kongedømmer.

Mens det første spil var et fighting-spil, hvor to figurer kæmper mod hinanden, har alle senere udgivelser været i beat'em up-genren, hvor spilleren kæmper mod hundredvis af fjender samtidig.

Navneforvirring 
Da Dynasty Warriors allerede ved seriens andet spil skiftede genre, valgte man i Japan at ændre seriens navn til 真・三國無双　Shin Sangoku Musou, frem for blot at tilføje et 2-tal til titlen. I den engelsktalende del af verden, fik dette spil dog navnet Dynasty Warriors 2, hvilket har resulteret i, af spillene har forskellige numre i Japan og i vesten. For eksempel hedder det p.t. nyeste spil i serien Dynasty Warriors 6 i vesten, mens det i Japan går under navnet 真・三國無双５　Shin Sangoku Musou 5.

Udvidelser 
Siden Dynasty Warriors 3, er der udkommet udvidelsespakker til hvert eneste spil i hovedserien, som indeholder nyt indhold til spillet. Udvidelserne kan dog også spilles uden hovedspillet med begrænset funktionalitet.

Xtreme Legends-pakker (猛将伝　Moushouden) med nye spilbare figurer og diverse nyt indhold, er udkommet til Dynasty Warriors 3, Dynasty Warriors 4 og Dynasty Warriors 5.

Empires-udgaver, der indeholder en mere overordnet strategisk spillemåde, er udkommet til Dynasty Warriors 4, 5 og 6.

Udgivelser 
 Dynasty Warriors (1997) – PlayStation
 Dynasty Warriors 2 (2000) – PlayStation 2
 Dynasty Warriors 3 2001) – PlayStation 2; (2002) – Xbox
 Dynasty Warriors 3: Xtreme Legends (2002) – PlayStation 2
 Dynasty Warriors 4 (2003) – PlayStation 2, Xbox
 Dynasty Warriors 4: Xtreme Legends (2003) – PlayStation 2
 Dynasty Warriors 4: Empires (2004) – Playstation 2
 Dynasty Warriors PSP (2004) – PlayStation Portable
 Dynasty Warriors 5 (2005) – PlayStation 2, Xbox
 Dynasty Warriors Advance (2005) – Game Boy Advance
 Dynasty Warriors 5: Xtreme Legends (2005) – PlayStation 2
 Dynasty Warriors 5: Empires (2006) – PlayStation 2, Xbox 360
 Dynasty Warriors 6 (2007) – PlayStation 3, Xbox 360, Windows XP
 Dynasty Warriors 6: Empires (2009) – PlayStation 3, Xbox 360

Søsterserier 
Grundet seriens popularitet, er der skabt en række serier af meget lignende spil:

 Samurai Warriors (戦国無双　Sengoku Musou) – baseret på den japanske borgerkrigsperiode omkring år 1600.
 Dynasty Warriors: Gundam (ガンダム無双　Gandamu Musou) – baseret på de japanske Gundam-tegnefilmsserier.
 Warriors Orochi (無双OROCHI Musou Orochi) – en krydsning mellem Dynasty Warriors og Samurai Warriors, der indeholder figurer fra begge serier.
 Hokuto Musou (北斗無双 Hokuto Musou) – baseret på tegneserien Hokuto no Ken (også kendt som Fist of the North Star), sat til udgivelse i marts 2010 i Japan.

Kildehenvisninger 

Computerspilserier
Frederik Zytphen-Adeler

Frederik ("Fritz") Herman Christian de Falsen lensbaron Zytphen-Adeler (10. februar 1840 – 1. april 1908 på Dragsholm) var lensbaron til Baroniet Adelersborg og kammerherre. Han var bror til Otto og Christopher Zytphen-Adeler.

Han var søn af lensbaron G.F.O. Zytphen-Adeler og Bertha Frederikke Henrietta født Løvenskiold ("Fritze") og blev gift den 25. oktober 1867 med Malvina Cecilia Georgette født de Falsen (10. december 1848 – 23. februar 1919 på Søbysøgård). Han fik 24. december 1867 patent på navnet og titlen de Falsen Baron af Zytphen-Adeler og det dertil svarende våben.

Han var officer og Ridder af Dannebrog

Kilder 
 Stamtavle for slægten Zytphen-Adeler 

Godsejere fra Danmark
Frederik
Riddere af Dannebrog
Lensbaroner fra Danmark
Kavaleriofficerer fra Danmark
Kammerherrer fra Danmark
Danskere i 1800-tallet
Danskere i 1900-tallet
Sigma Nordsjælland

Sigma Nordsjælland (i daglig tale blot Sigma) er et dansk startfællesskab, som består af svømmeklubberne Allerød Svømmeklub og Birkerød Svømmeklub. Startfællesskabet blev dannet i 1998, og har i mange år været blandt de dominerende klubber i Danmark. Sigma har nogle af de hurtigste svømmere i Danmark (2008), og havde f.eks. fire svømmere med til OL i Beijing.

Træner for senior-svømmerne er i øjeblikket svenskeren Jonas Lundström.

Sigma Nordsjælland råder over fire 25 m haller, 2 styrketræningslokaler og har aftale med Fitness.dk, de har lokaler til brug for møder, undervisning og teori i tæt tilknytning til træningsstederne og på aftalebasis har de adgang til 50 meter haller.

Nuværende og tidligere elitesvømmere fra Sigma 
 Lotte Friis (indtil 2011)
 Pernille Blume
 Magnus Jákupsson (svømmede for Sigma Nordsjælland indtil marts 2015)
 Julie Hjorth-Hansen
 Mads Glæsner
 Louise Jansen
 Ditte Jensen

Noter

Eksterne henvisninger 
 www.sigmaswim.dk

Svømmeklubber i Danmark
Lillerød
Sport i Birkerød
Allerød
Swim Team Odense

Swim Team Odense (i daglig tale blot STO) er et dansk startfællesskab i svømning, som ligger i Odense. Det består af svømmeklubberne Odense Svømmeklub (OSK) og Odense Svømme- og Livrednings Forening (OSLF). Startfællesskabet blev dannet i 1995 under navnet Swim Team Odense 95 af Svømmeklubben Frem Odense (Frem) og OSLF, og i 1998 trådte OSK ind. I sommeren 2010 forlod FREM startfællesskabet, som derefter blev videreført af OSK og OSLF. Som det fremgår af medierne var Frems begrundelse for at træde ud af samarbejdet bl.a. behandlingen af atleterne, en problematik der også gjorde sig gældende på højere niveau i Dansk Svømmeunion og senere blev afdækket af medierne og ledte til en rapport fra Kammeradvokaten.   .På daværende tidspunkt havde startfællesskabet en svømmer på eliteniveau, Rikke Møller Pedersen. Hun valgte at blive i Frem.

Elitesvømmere fra STO95
Louise Ørnstedt (medlem af Frem)
Rikke Møller Pedersen (medlem af Frem)

Kilder

Eksterne henvisninger
STO's hjemmeside 

Svømmeklubber i Danmark
Sportsklubber i Odense